Helena Bonhamová Carterová

Helena Bonhamová Carterová (* 26. máj 1966, Londýn) je anglická herečka. Televízny debut stvárnila v adaptácii detskej knihy K. M. Peytonovej A Pattern of Roses pred jej filmovým debutom ako hlavná postava v Lady Jane. Je známa vďaka rolám vo viacerých známych filmoch ako: Izba s vyhliadkou, Klub bitkárov, Kráľova reč, taktiež stvárnila postavu Bellatrix Lestrangeovej vo filme Harry Potter a Fénixov rád. Spolupracovala aj so svojím partnerom, režisérom Timom Burtonom, napríklad vo filmoch: Planéta opíc, Veľká ryba, Mŕtva nevesta Tima Burtona, Charlie a továreň na čokoládu, Sweeney Todd: Čertovský holič z Fleet Street, Alica v krajine zázrakov a Temné tiene. V roku 2012 hrala postavu Miss Havishamovej vo filme Veľké nádeje a Madame Thénardierovej vo filme Bedári. Bola nominovaná na ceny Oscar, BAFTA a Zlatý glóbus.

 Biografia 

 Detstvo a rodinné zázemie 

Helena Bonhamová Carterová sa narodila v londýnskej časti Goldens Green. Jej matka Elena, ktorá je židovského pôvodu, je psychoterapeutkou. Jej otec Raymond Bonham Carter, ktorý pochádzal z prominentnej britskej politickej rodiny, bol obchodník a bankár.

Má dvoch bratov - Edwarda a Thomasa, a taktiež je vzdialenou sesternicou herca Crispina Bonham Cartera, ktorý si zahral postavu pána Bingleyho v projekte BBC Pride and Prejudice. Taktiež je v príbuzenskom vzťahu k Jane Bonham Carterovej, barónky z Yarnbury.

Helena Bonhamová Carterová vyštudovala dievčenskú nezávislú strednú školu v South Hampstead v Londýne. Jej žiadosť o prijatie na Kráľovskú fakultu Camebridgeskej univerzity bola zamietnutá, nie však kvôli zlým výsledkom, ale skôr pre obavy, že jej nádejná kariéra úspešnej herečky ju donúti ukončiť štúdium v jeho polovici. A práve kvôli tomuto neúspechu sa začala naplno venovať herectvu.

Keď mala Helena päť rokov, jej matka prežila vážne nervové zrútenie, z ktorého sa spamätávala ďalšie tri roky. Získala mnoho skúseností v terapii, a tak sa rozhodla stať psychoterapeutkou. Helena jej teraz platí za čítanie jej scenárov, Elena jej poskytuje svoj názor na psychiku postáv. Päť rokov po uzdravení matky jej otcovi diagnostikovali akustický neuróm. Počas operácií vedúcim k odstráneniu nádoru trpel komplikáciami, čo viedlo k mŕtvici, ktorá ho zanechala napoly ochrnutého na vozíku. Všetci traja súrodenci boli zverení do starostlivosti matke. Helena neskôr študovala pohyby svojho otca pre jej úlohu vo filme Teória letu. Otec zomrel v januári v roku 2004.

 Kariéra 
Nemá žiadne herecké vzdelanie. Herecký debut si odbila v 16 rokoch v reklame. Jej prvá filmová úloha bola v roku 1984 vo filme Lady Jane. Od kritikov prichádzali protichodné recenzie. Jej prelomovou úlohou bola Lucy Honeychurchová vo filme Izba s vyhliadkou. Taktiež sa objavila v epizódach Miami vice ako terč milostného záujmu Dona Johnsona v rokoch 1986-87 a potom v roku 1987 v Hazarde Sŕdc. Helena bola pôvodne obsadená do role Bess McNeil v Prelomiť vlny, ale odstúpila v priebehu výroby kvôli bolestivej psychickej a fyzickej expozícii postavy. Úlohu teda vzala Emily Watson, ktorá bola za svoj výkon nominovaná na Oscara. V roku 1994 sa Bonhamová Carterová objavila v priebehu druhej série v britskom komediálnom seriáli Absolutely Fabulous, kde hrala Saffron, dcéru Edina Monsoona.

Helena hovorí plynule po francúzsky a aj vďaka tomu hrala v roku 1996 vo francúzskom filme Portraits Chinois. Po druhýkrát hrala anglickú kráľovnú, keď bola obsadená do role Anny Boleynovej v televíznej mini sérii Henrich VIII, avšak jej úloha bola obmedzená, pretože bola v dobe natáčania tehotná so svojím prvým dieťaťom. Bola porotkyňou na filmovom festivale v Cannes v roku 2006, kde jednohlasne zvolili The Wind that shakes the Barley ako najlepší film.

V máji 2006 začala vytvárať Bonhamová Carterová s dizajnérkou Samanthou Sageovou svoju vlastnú módnu kolekciu „The Pantaloonies“ obsahujúcu plavky. Ich prvá kolekcia nazvaná Bloomin' Bloomers je viktoriánskom štýle. Duo teraz pracuje na Pantaloonies džínsoch na mieru.

Bonhamová Carterová hrala Bellatrix Lestrangeovú v štyroch záverečných filmoch o Harrym Potterovi (2007-2011). Počas natáčania Harryho Pottera a Fénixovho rádu nechcene pretrhla ušný bubienok Matthewa Lewisa (Neville Longbottom), keď mu do ucha strčila svoj prútik. Za túto rolu získala pozitívne hodnotenia. Pripojila sa k obsadeniu filmu Tima Burtona Alica v krajine zázrakov ako Červená kráľovná. Objavila sa po boku Johnnyho Deppa, Anne Hathawayovej, Mie Wasikowskej a Crispin Glover. Jej úlohou bolo zlúčenie Červenej kráľovnej so Srdcovou kráľovnou. Na začiatku roka 2009 bola Helena menovaná jednou z najlepších herečiek všetkých dôb. Na zozname sa objavila spolu s hereckými kolegyňami ako Julie Andrewsová, Helen Mirrenová, Maggie Smithová, Judi Denchová či Audrey Hepburnová.

V roku 2010 hrala rolu Lady Elizabeth Bowes-Lyon vo filme Kráľova reč. V januári 2011 dostala za svoj výkon nomináciu na cenu BAFTA za najlepší ženský herecký výkon vo vedľajšej úlohe a nomináciu na Oscara za najlepšiu herečku vo vedľajšej úlohe. Vyhrala svoju prvú cenu BAFTA.

Bonhamová Carterová súhlasila, že bude hrať Enid Blyton v televíznom životopisnom filme BBC. Jednalo sa o prvé zobrazenie života Blyton na obrazovke. Hrala tam s Matthewom Macfaydenom a Denisom Lawsonom. Prijala svoju prvú televíznu cenu BAFTA za najlepší herecký výkon. V roku 2010 hrala s Freddiem Highmorom v životopisnom filme Nigela Slatera Toast, ktorý bol natočený vo West Midlands. Dostala sa na slávnosť na Berlínskom filmovom festivale v roku 2011.

V roku 2012 sa objavila ako slečna Havisham vo filme Mika Newella v adaptácii románu Charlesa Dickensa – Veľké očakávania. V apríli 2012 sa objavila v hudobnom videu Rufusa Wainwrighta pre jeho singel „Out of the game“. Úlohu Madame Thénardier hrala v roku 2012 vo filmovej adaptácii muzikálu Les Misérables.

Dňa 17. mája 2012 bolo oznámené, že sa Helena objaví v adaptácii knihy Reif Larsenovej The selected Works. Taktiež sa objavila v krátkom filme režiséra Romana Polanského pre odevnú značku Prada. V budúcnosti bude hrať Dobrú vílu v Disneyho Popoluške.

 Osobný život 
V roku 2001 začala Bonhamová Carterová vzťah s režisérom Timom Burtonom, s ktorým sa zoznámila počas natáčania Planéty opíc. Burton jej poskytol rolu vo viacerých svojich filmoch. V súčasnosti žijú v dvoch domoch v Belsize Park vLondýne. 4. októbra 2003 sa jej narodil syn Billy Raymond Burton. 15. decembra 2007 porodila Helena dcéru Nell Burton. Hovorí, že pomenovala svoju dcéru po všetkých tých „Helenách" v jej rodine. V rozhovore pre The Daily Telegraph a niekoľko ďalších prezradila, že mala problémy s plodnosťou a počatím svojich detí. Taktiež povedala, že kým sa Nell narodila, museli sa o ňu snažiť dva roky

V auguste 2008 štyria jej blízki príbuzní zahynuli pri nehode v safari autobuse v Južnej Afrike, musela preto prerušiť natáčanie Terminátora.

V roku 2008 ona a Burton predali svoje apartmány v Amerike za 8 750 000 dolárov. Na začiatku októbra 2008 bolo vyhlásené, že Bohnam Carterová sa stala patrónkou charitatívnej akcie Action Duchenne zariadenej na podporu rodičov a detí trpiacich svalovou dystrofiou.

 V médiách 
Helena je známa pre jej nekonvenčný zmysel pre módu, ktorý bol opísaný ako „ošumelý a chic“. Aj napriek svojím, často kontroverzným výberom oblečenia ju Vanity Fair označil za najlepšie oblečenú ženu roku 2010 a bola vybraná ako nová tvár pre kolekciu Marca Jacobsa na jeseň/zima 2011.

 Filmografia. 

 Rok Film Rola Poznámky 1983 A Pattern of Roses Netty Bellingerová 1985 Izba s vyhliadkou Lucy Honeychurchová román od E. M. Forstera 1986 Lady Jane Lady Jane Greyová 1987 Maurice pani na kriketovom zápase (cameo rola)román od E. M. Forstera 1987 Hazard sŕdc Serena Staverleyová novel by Barbara Cartland 1988 Maska Iris 1988 Six Minutes with Ludwig The Star 1989 Francesco Chiara Offreduccio 1989 Správna vec Lady Minerva Munday 1990 Hamlet Ofélia 1990 The Early Life of Beatrix Potter Beatrix Potterová 1991 Kam sa anjeli boja vstúpiť Caroline Abbottová román od E. M. Forstera 1991 Brown Bear's Wedding Biela medvedica dabing 1992 Rodinné sídlo Helen Schlegelová román od E. M. Forstera 1993 Tancujúca kráľovná Pandora/Julie 1994 Frankenstein Elizabeth Frankensteinová 1994 Fatal Deception: Mrs. Lee Harvey Oswald Marina Oswaldová 1994 A Dark-Adapted Eye Faith Severnová (dospelá) román od Barbary Vineovej 1994 Butter Dorothy 1995 Mocná Afrodita Amanda Weinribová 1995 Margaret's Museum Margaret MacNeilová 1995 Jeremy Hardy Gives Good Sex sama seba (dabing) 1996 Večer trojkráľový Olivia 1996 Tieňohra Ada 1997 The Petticoat Expeditions rozprávač (dabing) 1997 Domáce šťastie Rosemary román od Georgea Orwella 1997 Krídla vášne Kate Croyová román od Henryho Jamesa 1998 Merlin Morgan le Fayová 1998 Pomsta bude sladká! Karen Knightlyová podľa hry Alana Ayckbourna 1998 Teória lietania Jane Thatchardová 1999 Klub bitkárov Marla Singer román od Chucka Palahniuka 1999 Drsné holky Cora 1999 The Nearly Complete and Utter History of Everything Lily 2000 Carnivale Milly (dabing) 2001 Planéta opíc Ari réžia: Tim Burton 2001 Novocaine Susan Iveyová 2001 Football mama 2002 The Heart of Me Dinah román od Rosamondy Lehmannovej 2002 Naživo z Bagdadu Ingrid Formaneková 2002 Než nás zobudí ľudský hlas Ruby 2003 Veľká ryba Jennifer Hillová/čarodejnica réžia: Tim Burton 2003 Henrich VIII. Anna Boleynová 2004 Rad nešťastných príhod Beatrice Baudelaireová cameo 2005 Medzi mužom a ženou Žena 2005 Magnificent 7 Maggi Jacksonová 2005 Wallace & Gromit: Prekliatie králikodlaka Lady Tottingtonová dabing 2005 Mŕtva nevesta Tima Burtona mŕtva nevesta Emily dabingréžia: Tim Burton 2005 Charlie a továreň na čokoládu pani Bucketová réžia: Tim Burton 2006 Rok '66 Esther Reubensová 2007 Harry Potter a Fénixov rád Bellatrix Lestrangeová réžia: David Yates 2007 Sweeney Todd: Čertovský holič z Fleet Street pani Lovettová réžia: Tim Burton 2009 Harry Potter a Polovičný princ Bellatrix Lestrangeová directed by David Yates 2009 Terminator Salvation Dr. Serena Koganová 2009 Enid Enid Blytonová 2009 The Gruffalo mama veverička dabing 2010 Alica v krajine zázrakov Červená kráľovná réžia: Tim Burton 2010 Harry Potter a Dary smrti: časť 1 Bellatrix Lestrangeová réžia: David Yates 2010 Kráľova reč kráľovná Alžbeta 2010 Toast Joan Potterová 2011 Harry Potter a Dary smrti: časť 2 Bellatrix Lestrangeová réžia: David Yates

 Iné projekty 

 Externé odkazy 



Kategória:Anglické filmové herečky
Kategória:Anglické televízne herečky
Kategória:Rozprávači audiokníh
Kategória:Filmové herečky židovského pôvodu
Kategória:Televízne herečky židovského pôvodu
Kategória:Anglické osobnosti židovského pôvodu
Kategória:Držiteľky ceny BAFTA za najlepšiu herečku vo vedľajšej úlohe
Kategória:Držitelia Critics' Choice Movie Awards
Kategória:Osobnosti z Londýna
Kategória:Commanders of the Order of the British Empire